ועדת הכספים, כנסת 20, פרוטוקול מספר 653, 2017-02-21 10:45

רועי פולקמן: הצעה לסדר בנושא: "כמאה משפחות טרם חזרו לבתיהן לאחר השריפות בחיפה".

יעקב אשר: אני רוצה לציין לטובה את התגובה המהירה וההתייחסות של המשרדים הנוגעים בדבר בפרוץ האירוע.

יעקב אשר: הייתה פה התארגנות מהירה וטובה, הובילו אותה שר האוצר, רשות המסים וכל הכפופים לו.

יעקב אשר: אפשר לומר שהיה טיפול מהיר ומשמעותי.

יעקב אשר: שם המשחק הוא מעקב כדי לראות שסיימנו את התיק הזה.

יעקב אשר: לסיים את התיק אומר שאחרון האנשים שפונה מביתו יחזור אליו.

יעקב אשר: גם אם לא יחזור אליו פיזית, שתהיה בהירות ברורה על עתידו של האיש, עם לוח זמנים מסודר.

יעקב אשר: ברור שהסכנה הכי מוחשית בשריפות, וברוך השם לא היה לנו שם את זה, זו סכנת נפשות.

יעקב אשר: מה שעוברת משפחה מפונה משבש לה את כל סדר החיים.

יעקב אשר: זה יכול להשפיע הרבה מאוד שנים קדימה על הילדים, על המשפחה.

יעקב אשר: רוב הדברים טופלו, רוב האנשים והתביעות טופלו.

יעקב אשר: יש מחלוקת אם נשארו 100 משפחות שעדיין לא טופלו.

יעקב אשר: נציג האוצר וגם סגן האוצר אמרו ש-100 משפחות עוד לא חזרו לבתיהן.

יעקב אשר: אין לי נתון ודאי ומדויק על העניין הזה.

יעקב אשר: אני לא בא ממקום רע, אני בא ממקום של מעקב, לראות מה החסמים, מה הסיבות, האם אלה דברים פרוצדוראליים שאפשר לחסוך אותם.

יעקב אשר: אני מצר על כך שראש עיריית חיפה לא מצא לנכון לשלוח נציג אחד מטעמו.

יעקב אשר: אפילו איש מקצוע אחד מטעמו לא הגיע לדיון הזה.

יעקב אשר: אני רואה את זה בחומרה רבה.

יעקב אשר: יש ערים שאני לא יכול לדרוש מהן הרבה מאוד השקעה, הן ערים חלשות יותר.

יעקב אשר: ברור שראש העיר מגיע לשטח, חי עם התושבים, מנסה גם להיות מתווך מול משרדי ממשלה.

יעקב אשר: משרד ממשלתי רחוק מהאזרח.

יעקב אשר: תפקידה של העירייה להיות מגשר בדבר הזה.

יעקב אשר: העירייה בחרה למלא את חיפה בשלטים ענקיים שמחבקים את המפונים, את האנשים שנפגעו בשריפה הזאת.

יעקב אשר: אני לא יודע כמה כסף השקיעו בדבר הזה.

יעקב אשר: בעירייה כמו חיפה יכלו לשים כמה וכמה אנשים שיטפלו באוכלוסייה אל מול משרדי הממשלה, לא רק אדם אחד.

יעקב אשר: זה היה מקל על רשות המסים, על משרדי הממשלה.

יעקב אשר: אין ספק שיש שיתוף פעולה פורה מאוד בין עיריית חיפה למשרד האוצר.

יעקב אשר: אני רוצה לדעת כמה עיריית חיפה משופה על האסון הזה שקרה, כמה כספים הגיעו או יגיעו לה בעתיד שהיא לא יכלה לתת יותר כוח אדם שילווה את האנשים האלה עד לפתרון.

יעקב אשר: היא אפילו לא יכלה לשלוח נציג לוועדת כספים.

רועי פולקמן: אני אפנה לראש העירייה.

יעקב אשר: אני מצר על כך.

יעקב אשר: אני רוצה לראות איפה אנחנו עוזרים, מה הכשלים, מתי, אם בכלל, אפשר יהיה לסיים את האירוע.

רועי פולקמן: אני אפנה לראש העיר.

רועי פולקמן: אנחנו מדברים הרבה על האיזון בין פיקוח לחקיקה בכנסת.

רועי פולקמן: התפקיד של הכנסת הוא לפקח על עבודת הממשלה בדברים האלה, לראות אם היא נעשית טוב.

רועי פולקמן: אם היא נעשית טוב, לברך על זה שהיא נעשית טוב.

רועי פולקמן: זה צורם שאין נציג של עיריית חיפה.

יעקב אשר: אני מבקש שיצא מכתב לעיריית חיפה.

קסניה סבטלובה: אנחנו רואים כדבר מאוד חמור מה שמתרחש בחיפה.

קסניה סבטלובה: ב-24 לנובמבר הפכו חייהם של תושבים רבים בחיפה לגיהינום.

קסניה סבטלובה: השריפה הזאת הוגדרה על ידי רבים בממשלת ישראל כאירוע טרור.

קסניה סבטלובה: אמנם הוא לא הוכח, אבל הוא יצר את הרעש ואת העניין התקשורתי המבוקש.

קסניה סבטלובה: כל תחום הפיצויים נמצא במס רכוש.

קסניה סבטלובה: בפטירת חברות הביטוח מהעיסוק הזה התחילה ויה דולורוזה של אותן משפחות שמצאו את עצמן ננטשות לאחר שאיבדו את בתיהן.

קסניה סבטלובה: מה שאנחנו רואים זה את תופעת המאכערים שמנסים להשתמש בהזדמנות העסקית, שמנסים לייצג את התושבים בפני מס רכוש.

קסניה סבטלובה: יש שתי קבוצות של תושבים: קבוצה שמיוצגת על ידי אותם גורמים, וקבוצה של תושבים תמימים שחושבים שזה מספיק שהם יבואו וישטחו בעצמם את הבעיות שלהם בפני מס רכוש.

קסניה סבטלובה: עוד נודע כי מס רכוש טרם עדכן את אפשרויות ההתקשרות אליו במייל ובטלפונים.

קסניה סבטלובה: מה שקורה זה שאנשים מתקשרים למוקדים שונים אבל לא נענים.

קסניה סבטלובה: הם מחויבים להתייצב באופן אישי בכל פנייה, כאילו שאין להם עיסוקים בחיים.

קסניה סבטלובה: הם נמצאים ברגע הכי קשה שבו הם משקמים את כל מה שהם איבדו.

קסניה סבטלובה: כיצד ייתכן שבימים אלה, עם הקדמה הטכנולוגית שזמינה לכולנו, אנחנו מחייבים את האנשים בכל דבר, בכל פנייה, בכל מהלך להתייצב עוד פעם ועוד פעם במשרדי מס רכוש?

קסניה סבטלובה: מדובר במשפחות קשות יום, במבוגרים, במשפחות עם ילדים.

קסניה סבטלובה: כיצד יתכן שעוד לא הוקם מוקד חירום ייחודי שיאחד את הגורמים ויטפל בכל הנושא הזה?

קסניה סבטלובה: מספר נקודות שהועברו אלינו על ידי פניות ציבור בחודשים האחרונים.

קסניה סבטלובה: מס רכוש לא מכיר בחוות הדעת שהוגשה לו.

קסניה סבטלובה: הוא הופך את הנפגעים לחשודים בשימוש במצב כדי לקבל יותר כספים.

קסניה סבטלובה: הפער בין הסכומים הנדרשים לבין מה שמוכנים במס רכוש לשלם מגיע ל-50%.

קסניה סבטלובה: אלה סכומים עצומים.

קסניה סבטלובה: אנשים נאלצים להכניס את ידיהם לכיס.

קסניה סבטלובה: הם נשארו עם חור גדול בגלל הפער שנכפה עליהם.

קסניה סבטלובה: בתחילת התהליך חולקו סכומים זעומים של מאות שקלים.

קסניה סבטלובה: לא מובן כיצד הגיעו לסכומים האלה.

קסניה סבטלובה: הסכומים הוסברו כהוצאות ניכוי.

קסניה סבטלובה: בשטח פועלים אותם מאכערים מקושרים במס רכוש.

קסניה סבטלובה: הם יוצרים תגמול של איפה ואיפה בין מי ששוכרים אותם לבין מי שלא יכולים להשתמש בשירותים שלהם.

קסניה סבטלובה: יש כאן רושם שמדובר באנשים שמחוברים למערכת, שיודעים איך לזהות את ההזדמנות הזאת.

קסניה סבטלובה: 3 חודשים אחרי השריפה אנשים רבים נמצאים במצב של משבר, חוסר ודאות, הם לא יודעים מתי הם יחזרו לביתם.

קסניה סבטלובה: אם הם מקבלים פיצויים, הפיצויים נמוכים מאוד.

קסניה סבטלובה: התחושה היא שהמערכת לא בדיוק ממצה את כל היכולות שישנן על מנת לעזור ולסיים את הסאגה הזאת בצורה מיטבית.

יעקב אשר: בנושא העסקים יש עדיין פערים גדולים מאוד בהערכת הנזק.

יעקב אשר: בהערכת הנזק נלקח בחשבון נזק פיזי, לא נלקחים בחשבון ימי עבודה, הפסדים.

רועי פולקמן: אני מבקש שתהיה התייחסות לנושא של העסקים.

רועי פולקמן: בוא נתחיל עם הנתונים - כמה נפגעו, כמה כבר קיבלו טיפול, מה הפערים.

רועי פולקמן: בואו נצלול לעובדות.

<פאיז חנא: אנחנו מדווחים על 100 משפחות שעדיין לא חזרו לבתים שנשרפו.

<פאיז חנא: הייתי הכי קרוב לעיר חיפה בפרוץ האירוע – בחמ"ל, בחפ"ק הקדמי.

<פאיז חנא: ליוויתי את הרשות.

<פאיז חנא: אנחנו, משרד הפנים, מאוד מעריכים את העשייה של עיריית חיפה, את הטיפול שהיא נתנה בשעות הראשונות, בימים הראשונים ובתקופה שאחרי האירוע.

רועי פולקמן: נאמר פה שהמוקד לא מאויש.

רועי פולקמן: זה נכון?

<פאיז חנא: המוקד הופעל יומיים אחרי האירוע.

רועי פולקמן: ולא עם אדם אחד.

יעקב אשר: יכול להיות שהיו בהתחלה כמה אנשים, אבל בסופו של יום, כשנשארו האנשים עם הבעיות האישיות שלהם, היה אדם אחד.

רועי פולקמן: כמה אנשים נפגעו באירוע?

רועי פולקמן: כמה עד היום טופלו?

<פאיז חנא: 100 המשפחות שנותרו מלוות היום על ידי עובדים סוציאליים של עיריית חיפה.

<פאיז חנא: גם השירות הפסיכולוגי בעיריית חיפה זמין במשך 24 שעות לאותן משפחות.

<פאיז חנא: בפרוץ האירוע משרד הפנים פרסם נוהל של שיפוי לעירייה, שזה מענק התארגנות.

<פאיז חנא: כל האוכלוסייה שנפגע לה הבית ומהנדס העיר יחד עם ועדה מיוחדת קבעו שהיא לא יכולה לחזור לביתה, קיבלה מענק התארגנות בסך של 2,500 שקל פר נפש.

<פאיז חנא: סך הכל שילמו ל-1,442 נפשות.

<פאיז חנא: אם אתם עושים את המכפלה, זה מגיע ל-3.6 מיליון שקל ששולמו ישירות לתושב.

<פאיז חנא: כשהוא הגיע לעירייה, הוא קיבל את השיק.

<פאיז חנא: משרד הפנים יחד עם משרד האוצר העביר את השיפוי לרשות המקומית.

<פאיז חנא: הרשות המקומית נדרשה להוציא הוצאות מיידיות - כוח אדם, עזרה ראשונה, פינוי נפגעים, טיפול באוכלוסייה.

<פאיז חנא: עיריית חיפה הוציאה ב-45 הימים הראשונים, שזה עד סוף דצמבר, כ-21 מיליון שקל מהתקציב שלה עבור פעולות מהסוג הזה.

<פאיז חנא: 2.9 מיליון שקל מתוכו עבור הטיפול בתושבים.

<פאיז חנא: זה מחולק לשניים: 2 מיליון שקל עלויות לינה ואירוח בבתי מלון לתושבים, שזו החלטה אמיצה של שר הפנים ושר האוצר, ו-900 אלף שקל לעלויות אבטחה של אותם בניינים שהיו ריקים מאוכלוסייה.

<פאיז חנא: אני לא מתייחס לכוח אדם של עובדים סוציאליים, פסיכולוגים וכל מחלקת התפעול שעבדה יום ולילה בעיר חיפה בשביל להחזיר את המצב לנורמה.

<פאיז חנא: מכל הסכום הזה של 21 מיליון שקל, עיריית חיפה קיבלה שיפוי בסכום של 8.7 מיליון שקל ממשרד הפנים.

<פאיז חנא: כסגן ממונה על המחוז אני יכול לומר שאני שבע רצון מהטיפול של העיר חיפה, במיוחד הטיפול מול התושב כתושב, כבן אדם.

<פאיז חנא: אני מקווה שנציגי משרד האוצר ונציגי מס רכוש עושים הכל על-מנת להחזיר את אותן 100 משפחות חזרה לבתים.

קסניה סבטלובה: אני התייחסתי למוקד במס רכוש, לא דיברתי על המוקד של עיריית חיפה.

קסניה סבטלובה: אני יודעת שהמוקד הזה הופעל.

רועי פולקמן: אמרת שאנשים קיבלו מאות שקלים בודדים מיד לאחר האירוע.

רועי פולקמן: כל משפחה קיבלה דרך העירייה 2,500 שקל פר נפש, אבל היו גם מענקים שהגיעו מפילנתרופיה בשווי של אלפי שקלים נוספים לכל משפחה.

רועי פולקמן: כל משפחה קיבלה מספר אלפי שקלים להתארגנות ראשונית - בגדים, משחת שיניים, נעליים.

יעקב אשר: האם עירית חיפה הוציאה מתקציבה בעניין הזה, או שהכל כוסה על ידי משרד הפנים?

<פאיז חנא: 21 מיליון שקל שופה ב-8.7 מיליון שקל.

<פאיז חנא: מדובר על הוצאות ישירות של האירוע.

רועי פולקמן: ב-21 מיליון אתה כולל את העובדים, הפסיכולוגים.

יעקב אשר: גם הקמפיין?

<פאיז חנא: לא קשור.

<פאיז חנא: כל הרכוש הציבורי שנפגע מטופל במס רכוש.

<פאיז חנא: אני מדבר על הוצאות ישירות באירוע – תיקון מדרכה, ניקוי שטח, פינוי גזם.

יעקב אשר: המרחב הציבורי ברור.

יעקב אשר: אתה אומר שאותם מענקים לאנשים היו אמורים להגיע.

יעקב אשר: יש לכם ביקורת על כך שזה התקבל אצל כולם?

<פאיז חנא: חד משמעית.

<פאיז חנא: משרד הפנים אחראי על המענק של 2,500 שקל פר נפש.

<פאיז חנא: כשהתושב הגיע לעירייה, הוא קיבל.

<פאיז חנא: אנחנו משפים על פי טבלה.

<אמיר דהן: כ-2,700 תביעות הוגשו לנו מכל רחבי הארץ בעקבות ההצתות.

<אמיר דהן: אם נתמקד בעיר חיפה, זה 2,250 תביעות.

<אמיר דהן: נכון להיום, שזה 3 חודשים אחרי האירוע, כ-1900 תביעות טופלו, שולם הפיצוי.

<אמיר דהן: ב-85% מהתיקים הסתיים הטיפול לחלוטין.

<אמיר דהן: אם מסתכלים על הממוצע של הטיפול בכל הארץ, אנחנו ב-81%.

<אמיר דהן: שילמנו עד היום קרוב ל-120 מיליון שקל.

<אמיר דהן: זו רק תחילת הדרך.

<אמיר דהן: אני אעבור לתהליך העבודה שנוצר כאן.

<אמיר דהן: כבר בשלב הראשון של ההצתות, ואני מתמקד בעיר חיפה, פונו אזרחים על ידי עיריית חיפה לבתי מלון.

<אמיר דהן: חלקם התפנו עצמאית מאזורים שהמשטרה אמרה שאי אפשר להיות בהם.

<אמיר דהן: הפינוי שנעשה על ידי עיריית חיפה לבתי מלון ממומן על ידי קרן הפיצויים.

<אמיר דהן: היום, לאחר שבדקנו את החשבונות, אנחנו מעבירים להם את הפיצוי עבור הדברים האלה.

<אמיר דהן: זה היה ביום השריפה.

<אמיר דהן: זה היה ביום חמישי.

<אמיר דהן: ביום ראשון התקבלה החלטה, לפני שהכרנו באירוע הזה כנזק איבה, שאנחנו יוצאים לכל הבתים האלה, מנסים לתת מענה ראשוני בהערכת נזקים.

<אמיר דהן: בשבוע הראשון של ההצתות ביקרנו בכל 2,700 הבתים ביקור ראשוני.

<אמיר דהן: באותו שבוע שילמנו מקדמות לאזרחים האלה.

<אמיר דהן: מי שהבית שלו נשרף כליל קיבל בין 50 ל-150 אלף שקל כבר בשבוע הראשון.

<אמיר דהן: בנוסף, היה את ה-2,500 שקלים ששולמו על ידי משרד הפנים, במימון משרד האוצר.

<אמיר דהן: אני 15 שנה מטפל בנזקי איבה.

<אמיר דהן: זו פעם ראשונה שנעשה דבר כזה.

<אמיר דהן: זה לא קוזז מהפיצוי.

<אמיר דהן: בכל האירועים בדרום זה לא היה.

<אמיר דהן: המענק הזה לא היה מעולם.

<אמיר דהן: צריך להוריד את הכובע בנושא הזה.

<אמיר דהן: בשבוע הראשון יצרנו קשר עם קצת יותר מ-100 משפחות שהבית שלהן ניזוק נזק מהותי.

רועי פולקמן: מתוך ה-2,250 בחיפה, 100 זה בתים בנזק מהותי?

<אמיר דהן: קצת יותר מ-100.

רועי פולקמן: השאר זה נזקים ברי שיקום?

<אמיר דהן: קלים יותר.

<אמיר דהן: ב-1,900 הסתיים הטיפול.

<אמיר דהן: כבר ביום ראשון פתחנו 4 מוקדים בכל הארץ – חיפה, ירושלים, תל אביב וטבריה.

<אמיר דהן: היו טלפונים, פקסים, מיילים.

<אמיר דהן: עד היום זה מפורסם באתר רשות המיסים.

<אמיר דהן: עד היום אנשים עונים לטלפונים.

קסניה סבטלובה: עד היום האנשים נתקלים במצבים שלא עונים להם.

רועי פולקמן: קסניה, זה שאומרים משהו עדיין לא עושה אותו נכון.

קסניה סבטלובה: אנחנו מדברים על 100 משפחות.

רועי פולקמן: לאותן 100 יש בעיה.

קסניה סבטלובה: אנחנו מדברים על אלה שקופחו, על אלה שלא עונים להם.

<אמיר דהן: כבר בשבוע הראשון יצרנו צוות במוקד הזה.

<אמיר דהן: הוא ריכז אצלו את כל 120 המשפחות שלבית שלהן היה נזק יותר מהותי.

<אמיר דהן: יצרו איתן קשר כמעט כל יום.

<אמיר דהן: אנחנו יזמנו איתן את הקשר.

<אמיר דהן: בתור מנהל הקרן לקחתי על עצמי 10 מקרים.

<אמיר דהן: אני בקשר עם האנשים יום יום.

קסניה סבטלובה: אנחנו נעביר לך רשימה של אנשים שמרגישים שהם לא מבינים מה קורה, שהשיטה לגביהם לא קיימת.

רועי פולקמן: אם יש מקרה נקודתי שמרגיש מקופח, זה עוד לא עושה את כל האירוע.

קסניה סבטלובה: אנחנו לא באים לדבר על הצלחות, אנחנו באים לדבר על הבעיות שקיימות.

קסניה סבטלובה: אנחנו באים בשם אלה שמרגישים מבולבלים.

רועי פולקמן: זה 1, 5, 3?

קסניה סבטלובה: מדובר בעשרות משפחות.

<אמיר דהן: הייתה בעיה כזאת שעלתה ממשפחות שהבית שלהן ניזוק נזק מהותי.

<אמיר דהן: חוץ ממה שהוסבר להם בטלפון, יצרנו כנס עם אותם אזרחים.

<אמיר דהן: הגיעו לכנס הזה כמעט 300 אנשים.

<אמיר דהן: דיברתי בכנס הזה במשך שעתיים.

<אמיר דהן: הסברנו להם את כל הכללים.

<אמיר דהן: חילקנו להם דף נייר עם הסבר התהליך – איך, מה הזכויות שלהם, מה מגיע להם, אפשרויות השיקום.

<אמיר דהן: צריך לזכור שהנזקים באירועי ההצתות האלה מורכבים.

<אמיר דהן: אני חושב שהמדינה לא התמודדה עם כמות נזקים כל כך מורכבת וגדולה.

<אמיר דהן: ההצתות גרמו לנזקים בשלד של המבנים.

<אמיר דהן: החום היה גבוה.

<אמיר דהן: אנחנו לא יודעים מה מצב השלד של המבנים.

<אמיר דהן: ל-100 משפחות נתנו פתרון של דיור חלופי שמומן על ידי רשות המסים.

<אמיר דהן: כולם גרים בבתים שכורים.

<אמיר דהן: הם קיבלו את השכירות מאיתנו שנה מראש.

<אמיר דהן: מישהי רשמה לי עכשיו שאצלה הכסף יושב בפק"מ.

<אמיר דהן: אנחנו לא התווכחנו, שילמנו שנה מראש.

<אמיר דהן: גם אם השכירות הייתה יותר גבוהה כי אנשים טפסו טרמפ על המקרה והעלו את השכירות, קיבלנו ושילמנו, כולל תשלומי תיווך, עורכי דין.

<אמיר דהן: כולם קיבלו את הפיצוי.

<אמיר דהן: אין משפחה אחת שלא גרה בבתים.

<אמיר דהן: הפינוי היה לבית מלון למשך 3,4 שבועות במימון מלא של קרן הפיצויים.

<אמיר דהן: עיריית חיפה שמה על כל 10 אזרחים עובד סוציאלי על-מנת שיתקשר אליהם יום יום.

<אמיר דהן: התלונות היו מגיעות מעיריית חיפה.

<אמיר דהן: הייתה סינרגיה מלאה בין עיריית חיפה לרשות המסים.

<אמיר דהן: כשהתלונות היו מגיעות, היינו מטפלים בהן.

יעקב אשר: בתחילת התהליך.

<אמיר דהן: אני יודע שזה נמשך גם היום.

<אמיר דהן: מכיוון שהאירוע הזה היה מורכב, החלטנו שלכ-100 בתים צריך לעשות בדיקות מבניות.

<אמיר דהן: רצינו לראות אם התקרה הולכת להתמוטט, אם צריך להחליף עמוד שיש בו סדקים.

<אמיר דהן: אנחנו לא רוצים שבעתיד איזו תקרה תקרוס.

<אמיר דהן: יש 3 חברות שעושות את הבדיקות המבניות האלו.

<אמיר דהן: העסקנו את 3 החברות האלו.

<אמיר דהן: שילמנו להן תשלום מעבר לתשלום שהן גובות על-מנת שהן יעשו את זה יותר מהר.

<אמיר דהן: זו קבוצה סגורה.

<אמיר דהן: אפילו כשהן עבדו מהר, זה התעכב בשבוע או שבועיים.

<אמיר דהן: כשהתקבלו הבדיקות, החלטנו מה צריך לעשות.

<אמיר דהן: היום אנחנו יושבים עם אותן 100 משפחות בישיבות, מציגים להן את הבדיקות, ממליצים את מה שהמהנדס אומר, את אפשרויות השיקום.

<אמיר דהן: אנחנו מציעים להן שיקום על ידי חברה של רשות המיסים, שאז כל המימון הוא עלינו, כולל חברה שמפקחת, או שיקום עצמאי של מהנדס מטעמם, כמובן במימון שלנו.

<אמיר דהן: אם צריך להחליף תקרה, זה מותנה בכך שהמהנדס מטעמם חתם על כך שהתקרה הוחלפה.

רועי פולקמן: אתה לא רוצה שייקחו את הפיצוי ולא יתקנו.

<אמיר דהן: בדיוק, לכן חייבנו את זה בשלבים.

<אמיר דהן: הצענו לאזרחים שאנחנו נשפץ את החלק הקונסטרוקטיבי, כאשר לגבי החלק הנותר הם יכולים לקחת כל קבלן שהם רוצים.

<אמיר דהן: לנו היה חשוב שהחלק הקונסטרוקטיבי בוצע בצורה מלאה, שאנחנו יכולים להיות שקטים שלא תקרוס תקרה בהמשך.

<אמיר דהן: אני בקרן הזאת מ-2003.

<אמיר דהן: טיפלתי בנזקים בגוש קטיף, במלחמת לבנון.

<אמיר דהן: פה מדובר בנזקים מורכבים.

<אמיר דהן: זה לא בום, וסיימנו.

<אמיר דהן: אני מזמין אותך לראות את הבתים שניזוקו בחיפה.

קסניה סבטלובה: לא אמרתי שצריך למהר, או שצריך לסכן את הביטחון של אותם אנשים.

קסניה סבטלובה: אם צריך לעשות בדיקות, צריך למצות את התהליך הזה עד תום.

קסניה סבטלובה: אנחנו מודאגים מזה שאנשים מרגישים מבולבלים, שאנשים מרגישים שהם לא מקבלים מספיק טיפול.

קסניה סבטלובה: בהתחלה היה המון תשומת לב, עכשיו זה מתפוגג, האנשים נשארים עם הבעיות שלהם.

קסניה סבטלובה: דבר שני, יש את סוגיית המאכערים.

רועי פולקמן: אני לא מציע שתתייחס לתחושות, זה עניין סובייקטיבי.

רועי פולקמן: אני מבקש שתתייחס לסוגיית העסקים הקטנים ולסוגיית המאכערים.

קסניה סבטלובה: אובדן בית זה גם עניין רגשי.

רועי פולקמן: יכול להיות.

רועי פולקמן: אני שומע פה טיפול לעילא ולעילא.

רועי פולקמן: אם יש אדם שעשו לו כנס, דיברו איתו, ישבו איתו - -

קסניה סבטלובה: אתה שומע את מה שאתה רוצה לשמוע.

רועי פולקמן: גם אני מקבל פניות ציבור.

רועי פולקמן: חלק מהתפקיד שלנו הוא לדעת להבחין בין אירוע נקודתי של אדם שקיבל תשובה, לא הבין אותה, לבין דיון מערכתי.

קסניה סבטלובה: אתה טועה, לא מדובר באחד או שניים.

רועי פולקמן: אני חושב שאת טועה.

רועי פולקמן: אם היה אירוע כמו שאת מתארת, וגם אני מקבל פניות, אז היו מגיעים לפה אנשים מהקבוצה הזאת.

קסניה סבטלובה: זה כל כך קל להגיע מחיפה לכנסת?

רועי פולקמן: כן.

רועי פולקמן: אני חושב שהדברים הם לא כצעקתה.

רועי פולקמן: יכול להיות שיש אנשים שלא מבינים את התהליך.

רועי פולקמן: כל מקרה וכל אדם זה עולם ומלואו, אבל הדיון בוועדה הוא על הטיפול המערכתי של המדינה.

רועי פולקמן: אם יש בעיה של מר כהן בחיפה, תעשי את החיבור ותעזרי לו.

רועי פולקמן: זה התפקיד שלנו כחברי כנסת.

קסניה סבטלובה: הטיפול המערכתי הוא גם לאייש את המוקד באנשים בשר ודם.

רועי פולקמן: לא שמעתי שיש בעיה כזאת.

רועי פולקמן: לא הבאת שום הוכחה שהדבר הזה קיים.

יעקב אשר: כמה אנשים נמצאים בחוסר ודאות?

רועי פולקמן: 100 אנשים לא חזרו לבתים.

<אמיר דהן: 100 אנשים נמצאים היום בדירות שכורות.

<אמיר דהן: אם נשארה להם תכולה בבית, אנחנו נוביל אותה על חשבון קרן הפיצויים.

<אמיר דהן: אין היום 100 אנשים בחוסר ודאות, יש 30.

<אמיר דהן: עם כ-70 אנשים התחלנו לשבת על הבדיקות המבניות שקיבלנו.

<אמיר דהן: אנחנו מתחילים עכשיו להיכנס לתהליך של שיקום.

<אמיר דהן: נכון, תהיה להם תקופה של חצי שנה, אבל אין לנו פתרון יותר מהיר מזה.

<אמיר דהן: יש 30 שאני מניח שב-3 השבועות הקרובים ישבו איתם.

רועי פולקמן: מה לגבי המאכערים?

<אמיר דהן: פעם ראשונה שאני שומע את זה.

רועי פולקמן: האם מאכערים אלה אנשים שבאים לתושב ואומרים לו שהם יסדרו אותו מול מס רכוש?

קסניה סבטלובה: כן.

רועי פולקמן: אתה מכיר את האירוע הזה?

קסניה סבטלובה: אותם שמות חוזרים על עצמם.

<אמיר דהן: אני שמעתי מכמה אזרחים שאמרו לעובדים שלי: אנחנו נתקשר לאמיר.

<אמיר דהן: אמיר הוא לא מאכער, אמיר הוא מנהל קרן הפיצויים.

<אמיר דהן: אנחנו חילקנו את זה במחלקה כדי להגיע לאנשים למטה.

<אמיר דהן: שמעתי פעם על מאכערים בנזק עקיף, לא בנזק ישיר.

<אמיר דהן: אני לא יודע על דבר כזה בנזק ישיר.

<אמיר דהן: אני אשמח לקבל את הרשימה של האנשים.

קסניה סבטלובה: אנחנו נגיד לך שמות של אנשים שטוענים שיש להם קשרים עמוקים והם עבדו פעם במס רכוש.

<אמיר דהן: אני אשמח לקבל את הרשימה של האזרחים.

רועי פולקמן: מה לגבי עסקים קטנים?

<אמיר דהן: חוק מס רכוש הוא חוק טריטוריאלי לגבי הנזק הישיר.

<אמיר דהן: כל אזרח במדינת ישראל, וגם לא אזרח, שחווה אירוע איבה במדינת ישראל, זכאי לפיצוי.

<אמיר דהן: לגבי נזקים עקיפים לעסקים קטנים, זה רק תקנות שמותקנות מעת לעת על ידי שר האוצר, באישור ועדת הכספים, כמו שנעשה באירועים הקודמים בדרום.

<אמיר דהן: באירוע הזה לא הותקנו תקנות.

<אמיר דהן: מהידע שלנו אין הרבה עסקים קטנים שנפגעו.

<אמיר דהן: זו רשימה מאוד קטנה של עסקים.

<אמיר דהן: אולי למי שיש עסק בבית הפגיעה יותר גדולה.

רועי פולקמן: אני חושב שהשאלה הייתה על עסק שנפגע בשריפה.

יעקב אשר: עסק שנפגע, או שהוא נמצא בסביבה שנפגעה.

<אמיר דהן: המלאי העסקי מפוצה מקרן פיצויים.

יעקב אשר: כמה תביעות של עסקים יש לכם?

<אמיר דהן: יש לנו קרוב ל-40 תביעות של עסקים.

<אמיר דהן: על הציוד והמלאי הם מפוצים מאיתנו.

יעקב אשר: אם אתה מפצה על ציוד ומלאי, אז הוא נפגע ישירות.

יעקב אשר: אם הוא נפגע ישירות, הוא נפגע גם בימי עבודה לפני ואחרי.

יעקב אשר: לפעמים יש ערך למכונת קירור של גלידה שנפגעה.

יעקב אשר: אם צריך, נתקין איזה שהן תקנות.

יעקב אשר: ממה שאני יודע, השריפה לא הייתה במקומות עתירי מסחר, היא הייתה יותר באזורי מגורים מיוערים.

רועי פולקמן: האם נדרשות תקנות כדי לפצות אותם?

<אמיר דהן: על הנזק הישיר של הציוד והמלאי לא נדרשות תקנות, זה קיים בחוק.

רועי פולקמן: התיקים האלה טופלו?

<אמיר דהן: חלקם מטופלים, חלקם הסתיימו.

<אמיר דהן: בחלקם יש חילוקי דעות.

<אמיר דהן: אי אפשר לטעון למלאי ששווה מאות אלפי שקלים כאשר למס הכנסה אתה מדווח סכום הרבה יותר קטן.

רועי פולקמן: איפה הפער בכל מה שקשור לתקנות?

<אמיר דהן: בכל מה שקשור בנזק העקיף, שזה אובדן הכנסות בגלל שלקוחות לא הגיעו.

<אמיר דהן: זה יכול להיות עורך דין שמתנהל מהבית, זה יכול להיות מישהי שמטפלת בילדים.

<אמיר דהן: החוק בנושא הזה אומר שרק מי שגר בישוב ספר זכאי לפיצוי.

רועי פולקמן: אתם אומרים שרוב האנשים מתוך ה-100 קיבלו מענה, הם יודעים את לוחות הזמנים.

רועי פולקמן: יש כ- 30 תיקים שעדיים לא טופלו.

רועי פולקמן: תוך כמה זמן אתה מעריך את ה-30 תיקים?

רועי פולקמן: משם מגיעה אי הוודאות שדיברה עליה חברת הכנסת סבטלובה.

<אמיר דהן: בשבועיים הקרובים נגיע לכל ה-30.

רועי פולקמן: אנחנו מבקשים שתעבירו לוועדה דיווח על כך שהטיפול באנשים האלה הסתיים.

רועי פולקמן: יש מציאות מורכבת, צריך סבלנות.

רועי פולקמן: זה עדיין לא אומר שאת כל התשובות יכול מס רכוש לתת.

<אמיר דהן: אנחנו נשמח לקבל את השמות.

רועי פולקמן: אני מברך את המציעים על הדיון.

רועי פולקמן: אני חושב שזה מאוד מאוד חשוב לבצע פיקוח על עבודת הממשלה.

רועי פולקמן: אני עושה הבחנה בין דיון מערכתי - אני התרשמתי שנעשה כאן טיפול מקצועי, מהיר ותקדימי בהיקף המענים שניתנו לאנשים - לבין זה שבתוך אותן 2,700 משפחות שנפגעו באירוע בחיפה יש כרגע 30 שלא קיבלו מענה מלא.

קסניה סבטלובה: 30 מתוך ה-100 שאנחנו מדברים עליהן.

רועי פולקמן: מאה אחוז.

רועי פולקמן: זה היקף קטן מאוד.

קסניה סבטלובה: זה כשל בטיפול.

רועי פולקמן: זה בוודאי לא עונה על ההגדרה "כשל".

רועי פולקמן: זה תהליך טבעי של נושא מורכב שמטפלים בו.

קסניה סבטלובה: העוזרת שלי מתקשרת כבר 20 דקות למוקד, היא עדיין לא קיבלה מענה אנושי.

רועי פולקמן: מה שאת אומרת הוא אנקדוטלי.

קסניה סבטלובה: אנחנו מקבלים זעקה אנושית מהמקומות האלה.

רועי פולקמן: קסניה, אני רוצה להפריד בדיונים בכנסת בין פניות אישיות שמגיעות לכל אחד מאיתנו, לבין משהו שמותר להגיד אותו לא בלב קל על המושג "כשל".

רועי פולקמן: הוצג לך כאן ש- 85% מהתיקים הסתיימו בתוך שלושה חודשים.

רועי פולקמן: זה לא כשל.

קסניה סבטלובה: אנחנו מדברים על 100 משפחות, לא על 2,700.

רועי פולקמן: לא הוצג כאן כשל באף אחד.

רועי פולקמן: את אותם מקרים בודדים, שלהערכתי הם פחות מ-10, את מוזמנת להעביר למס רכוש.

קסניה סבטלובה: תגן בלהט על האזרחים כמו שאתה מגן על - -

רועי פולקמן: אם תרצי, תוכלי להעביר גם לוועדה.

רועי פולקמן: אנחנו נראה אם יש בעיות מהותיות סביב ה-10 האלה.

רועי פולקמן: נשמח שקסניה תעביר לכם את השמות.

רועי פולקמן: הוועדה, אם צריך, תעקוב אחרי זה.

קסניה סבטלובה: אני מבקשת שתבדקו את השם אבי סנדובסקי, הוא איש ידוע מאוד בחיפה.

קסניה סבטלובה: הוא מתיימר לייצג את התושבים.

קסניה סבטלובה: הוא אומר להם: אתם לבד לא תסתדרו, אתם זקוקים לשירותים שלי.

<אמיר דהן: הוא שמאי.

<אמיר דהן: זה התחום שלו.

קסניה סבטלובה: הוא אומר לאנשים שבאים אליו:

קסניה סבטלובה: אני לוקח כסף בשביל לייצג אתכם בפני מס רכוש.

<אמיר דהן: הוא שמאי, זה התפקיד שלו.

קסניה סבטלובה: שמאי זה אדם שמעריך, הוא לא מייצג.

רועי פולקמן: כרגע אני לא רואה שלגבי 40 העסקים האלה צריך לייצר תקנות.

רועי פולקמן: לא בטוח שנדרש כאן את אותו נזק עקיף.

רועי פולקמן: אם כן, שיפנו אלינו.

יעקב אשר: אפשר לסמוך על היושרה של אנשי המקצוע שאם יש פערים גדולים בעניין הזה, הם יפנו ונפעל בעניין הזה.

רועי פולקמן: אין שום ספק.

יעקב אשר: אני לא אמרתי שעיריית חיפה לא טיפלה בזה בהתחלה.

יעקב אשר: עד שאותן משפחות לא יחזרו לבתיהן חייהן עדיין לא חיים.

יעקב אשר: גם כשהם בדירה שכורה, יש בעיות של בית ספר וכו'.

יעקב אשר: השאלה אם עדיין, ואני חושב שלא, עיריית חיפה, לאחר כל הכספים הגדולים שהיא קיבלה, מאיישת מוקד ראוי לבעיות קטנות.

יעקב אשר: אני יודע על פקיד אחד.

רועי פולקמן: מוקד זה מיידי.

רועי פולקמן: היום יש עובד סוציאלי לכל משפחה מהמשפחות האלו.

רועי פולקמן: יש כבר מישהו מטעם העירייה שמלווה אותה.

רועי פולקמן: זה כבר לא מוקד, זה כבר לא להרים טלפון למוקד.

רועי פולקמן: מכירים אותך בשם.

יעקב אשר: אני לא בטוח שלכל משפחה כזאת נפתח תיק סוציאלי.

רועי פולקמן: לא תיק סוציאלי.

רועי פולקמן: יש גורם עירוני שמלווה אותה.

קסניה סבטלובה: לכל עובד סוציאלי יש 70 משפחות.

יעקב אשר: אני יודע מה זה פתיחת תיק.

יעקב אשר: זה לא דבר פשוט.

יעקב אשר: אני מבקש לבדוק את הדבר הזה, לראות.

יעקב אשר: עיריית חיפה, על כל התהליך הגדול שהיא עשתה, שופתה שקל על שקל.

יעקב אשר: לא הייתה פה שום הוצאה נרחבת שמחייבת קמפיין על העניין הזה.

יעקב אשר: אני מבקש לראות שאותם כספים ייעודיים אכן הגיעו לאנשים בצורה ישירה.

יעקב אשר: אין ספק שהטיפול של משרד האוצר בתחילת האירוע היה חסר תקדים מבחינת מה שקרה בעבר, צריך רק לשמר את זה עד סוף האירוע, עד אחרון המפונים שחוזר לביתו שמח וטוב לב.

רועי פולקמן: אנא עדכנו אותנו בסיום הטיפול.

רועי פולקמן: חברת הכנסת סבטלובה תעביר לכם את השמות.

רועי פולקמן: תודה רבה, הישיבה נעולה.